Praktyk sien om na jou oë | Netwerk24
Praktyk sien om na jou oë
08 Augustus 2018 06:00
Die personeel van Findt-oogkundiges beloof om etiese, professionele en vriendelike diens te lewer. Besoek die onderneming en praat met Marcelle Meyer, praktykbestuurder, en Jason Findt, oogkundige.Foto: Martinette Hay
Jou oë. Verliefdes het sterre daarin. As jy iets interessant vind, verkyk jy jou – en as iemand uit die oog is, is hy ook uit jou hart.
Jou oë laat jou sien en help ander om jóú te sien.
Goeie visie is 'n kosbare geskenk wat jy moet beskerm.
Hetsy jy 'n oogtoets moet laat doen, 'n nuwe bril moet kry of 'n meer ernstige probleem het, is Findt-oogkundiges in Mullerstraat, Bethlehem, die ooglopende keuse.
Hier word alles wat met daaglikse oogsorg te doen het, insluitend oogtoetsing, brille, kontaklense en sonbrille, gebied. 'n Keuse van rame word ook gebied en dit word herstel en verstel.
Vir Jason Findt, die oogkundige, is jóú oogsorg die voorkeursaak.
Findt het sy graad in optometrie aan die Universiteit van die Vrystaat (UV) verwerf. Hy het vier jaar ervaring met sy eie onder­neming, Execuspecs, in Bloemfontein opgedoen.
Nie net goeie visie is belangrik nie, 'n goeie voorkoms is ook.
Dié onderneming kan jou help om die regte besluit te maak – hetsy jy met wêreld­bekende handelsmerke 'n indruk wil maak of jou oë wil beskerm met sonbrille wat 'n hoë weerstand teen ultravioletstrale bied.
Findt-oogkundiges bied 'n groot verskeidenheid rame om vir die mees konserwatiewe tot die mees eksentrieke pasiënt voorsiening te maak. Dit sluit bekostigbare tot duurder handelsname soos Levi's, Mango, Tom Tailor, Vogue, Ray-Ban, Oakley en Adidas in.
Dié oogkundige sal na jou oë se behoeftes omsien.
Findt-oogkundiges glo in etiese, professionele en gehalte-oogsorg en vriendelike diens en hoop om 'n lang kliënte-verhouding op te bou. Die praktyk onderneem om bekostigbare oogsorg van hoogstaande gehalte te lewer.